钦定古今图书集成/明伦汇编/官常典/第745卷 > 徐奇
## 钦定古今图书集成/明伦汇编/官常典/第745卷 > 徐奇

按《巢县志》：奇，字长卿，邑庠生。寇变，挈家入城，寓其妹
夫胡学礼家，共为守御。城陷，见贼不可复御，急归闭
门语其妹及妻女等曰：“事已至此，断不可受贼屈辱。
我家世清白，愿汝等与我俱做个清白人可也。”于是
其妹取刀以自刭，其妻与女相次缢死，敛其尸，覆之
以被，啮指血书壁上曰“徐奇苦死，徐奇苦死”二句。著
头巾蓝衫，端坐椅上，以绳缢卒。